[{"text_idx": "#000003", "text": "Hanfod unigryw Dalcroze Eurhythmics yw dysgu am gerddoriaeth trwy gerddoriaeth, a thrwy ymateb greddfol y corff. Mae\u2019r athr(o)/awes yn chwarae cerddoriaeth byrfyfyr, neu wedi ei recordio, i ddwyn y dosbarth i ymateb i\u2019r swn trwy symudiad naturiol y corff. Mae\u2019n bosib dysgu, a phrofi pob elfen o gerddoriaeth trwy\u2019r cyhyrau mawr yn gyntaf cyn rhoi pwyslais ar y cyhyrau manwl \u2013 yr hyn sy\u2019n digwydd wrth chwarae offeryn. Dyma sut mae\u2019r corff wedi dysgu ers plentyndod ac mae\u2019n gwneud synhwyr i baratoi y corff yn ei gyfanrwydd cyn dechrau chwarae offeryn cerdd; ei baratoi i wrando, i ymateb yn chwim a hyblyg, i gydsymud yn briodol, i fod yn ymwybodol o eraill ac o\u2019r gofod o\u2019i amgylch, i danio\u2019r dychymyg, ac ati."}, {"text_idx": "#000004", "text": "Dros y pymtheg mlynedd i fi ddysgu Dalcroze i blant ac oedolion o bob oedran a gallu led led y byd rwyf wedi profi pa mor syml yw hi i addysgu dosbarthiadau cyfan mewn sylfaen cerddoriaeth trwy roi gwybodaeth llawn-gorfforol iddynt; mae\u2019r dysgu yn gyflym, yn effeithiol ac yn ddwfn, gan ei fod wedi ei seilio ar gof y cyhyrau."}, {"text_idx": "#000005", "text": "Mae cyfoeth celfyddydol yn hanes Cymru ac yn hanes addysg cerdd y wlad; mae\u2019r adnoddau crai yn bodoli yn barod \u2013 canu, ca\u0302n actol, cerdd dant, dawnsio gwerin, cyd-adrodd. Gall Dalcroze bontio rhwng celfyddydau a\u2019u cyfuno mewn amryw ffyrdd ysbrydoledig, i gadarnhau y cysylltiadau cynhenid rhyngddynt."}, {"text_idx": "#000007", "text": "Y peth pwysicaf i\u2019w ddweud am Dalcroze yw fod plant ac oedolion yn tystio i\u2019r hwyl sydd i\u2019w gael yn y dysgu, a\u2019i effaith ar ffyniant ac integreiddio cymdeithasol. Pwrpas gwersi Dalcroze yw cyfuno gwybodaeth ymenyddol a\u0302 gwybodaeth corfforol, i roi cyfle i brofi a darganfod yn llawn. Yng ngeiriau Jaques-Dalcroze ei hun,"}, {"text_idx": "#000008", "text": "\u201cThe aim of eurhythmics is to enable pupils, at the end of their course, to say, not \u2018I know,\u2019 but, \u2018I have experienced,\u2019 and so to create in them the desire to express themselves.\u201d Jaques-Dalcroze, Rhythm, Music and Education (1914)"}, {"text_idx": "#000010", "text": "Mae\u2019n gerddoriaeth i\u2019n clustiau \u2013 cantorion yn ymuno ag Ensemble Cymru ar gyfer ein tymor newydd o Gyngherddau Coffi"}, {"text_idx": "#000014", "text": "Rydym mor ddiolchgar i'r rhoddwyr a'r cyllidwyr niferus sy'n cefnogi gweithgareddau'r elusen. Fydden ni ddim yn bod hebddynt. Pe gallech chi gefnogi ein gwaith byddem ni wrth ein bodd yn clywed oddi wrthych."}]